**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ**

**D.A.S.C.P.C.**

**Serviciul Relaţii Interne şi Internaţionale Inițiator**

**Nr. 40076 / 06.08.2025 p. Primar**

**Viceprimar**

**Kovács Mihály Levente**

**Referat de aprobare**

**privind finanţarea din bugetul local a indemnizației în valută**

**pentru o delegaţie formată din 4 persoane din partea Municipiului Târgu Mureș în vederea deplasării la Strumyani ( Bulgaria), în perioada 2-7 octombrie 2025**

Administrația Strumyani din Bulgaria, prin domnul primar Emil Iliev a adresat dlui primar Soós Zoltán o invitație de a participa în perioada 3-6 octombrie 2025 la „Festivalul Folcloric Internațional „Maleshevo sings and dances” – Mikrevo 2025, care va avea loc în satul Mikrevo, festival creat cu scopul de a păstra și interpreta cele mai frumoase creații artistice aparținând cântecului și dansului popular al națiunilor din Balcani, precum și din întreaga Europă, la care sunt invitați să ia parte și reprezentanții orașelor înfrățite.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de art. 2 lit. a, lit. c, art. 3, art. 5 din H.G. 518/1995, modificată și completată.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare. Cazarea și masa vor fi acoperite de către organizator ( 3 nopți cu pensiune completă – mic dejun, prânz și cină), astfel coeficientul fiind de 50% .

Având în vedere distanța care trebuie parcursă, perioada deplasării va fi în intervalul 2-7 octombrie 2025.

Delegația va fi formată din 4 persoane din cadrul UAT Municipiul Târgu Mureș

- diurnă:

4 zile / 4 persoane/ Bulgaria– 4 x 4 x 16 euro = 256 EURO (respectiv 1300,00 lei, calculat la curs BNR comunicat în data de 5 august 2025, 1 EURO = 5,0749 lei;

- transport: carburant: 535,00 lei ( conform decont provizoriu anexat, preț carburant în Europa – anexat – sursa [www.cargopedia.ro/prețuri-carburanti-europa](http://www.cargopedia.ro/prețuri-carburanti-europa) )

vignetă: 100,00 lei

- asigurare de călătorie: 50 lei/pers x 4= 200,00 lei

* deplasarea se va face cu autoturismul instituției

Total cheltuieli membrii delegaţiei: diurnă 256 euro (respectiv 1300,00 lei, conform cursului valutar BNR comunicat în data de 5 august 2025 de 1 euro= 5,0749 lei), cheltuieli de transport (carburant, taxe de drum) în valoare de 635,00 lei și asigurare de călătorie în valoare de 200,00 lei.

Total cheltuieli deplasare = 2135,00 lei

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: adresa nr. 39999 din 05.08.2025

Director executiv adj. D.A.S.C.P.C. Șef serviciu,

Cosmin Blaga Aurel Trif

Întocmit,

1 ex., insp. superior, Vlaic Mirela

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL MUNICIPIULUI TÂRGU MUREŞ**

**Inițiator,**

**p.PRIMAR**

**VICEPRIMAR**

**KOVÁCS MIHÁLY LEVENTE**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2025**

**privind finanţarea din bugetul local a indemnizației în valută**

**pentru o delegaţie formată din 4 persoane din partea Municipiului Târgu Mureș în vederea deplasării la Strumyani (Bulgaria), în perioada 2-7 octombrie 2025**

Consiliul local al Municipiului Târgu Mureş, întrunit în şedinţă ordinară de lucru,

**Având în vedere**:

* Referatul de aprobare nr. 40076 din 06.08.2025, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a indemnizației în valută pentru o delegaţie formată din 4 persoane din partea Municipiului Târgu Mureș în vederea deplasării la Strumyani (Bulgaria) în perioada 2-7 octombrie 2025,
* Raportul de specialitate nr. \_\_\_\_\_\_\_\_\_\_\_\_\_ al Direcției Juridice, Contencios Administrativ și Administrație Publică Locală,
* Raportul de specialitate nr. \_\_\_\_\_\_\_\_\_\_\_\_\_\_\_ al Direcției Economice,
* Raportul Comisiilor de specialitate din cadrul Consiliului local municipal Târgu Mureș.

**În conformitate cu prevederile:**

* art. 2 lit. a, lit. c, art. 3, art. 5 din H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,
* art. 14 din Legea nr. 273/2006 privind finanțele publice locale, cu modificările și completările ulterioare.

**În temeiul prevederilor** art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin (1), lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art.1.** Se aprobă finanţarea din bugetul local a indemnizației în valută pentru o delegaţie formată din 4 persoane din partea Municipiului Târgu Mureș în vederea deplasării la Strumyani (Bulgaria), în perioada 2-7 octombrie 2025.

**Art.2** Indemnizația în valută pentru delegația din cadrul UAT Municipiul Târgu Mureș este în valoare de 256 euro diurnă (respectiv 1300,00 lei, conform cursului valutar BNR comunicat în data de 5 august 2025 de 1 euro= 5,0749), cheltuieli de transport (carburant, taxe de drum) în valoare de 635,00 lei și asigurare de călătorie în valoare de 200,00 lei.

Total cheltuieli deplasare = 2135,00 lei.

**Art.3** În şedinţa imediat următoare delegaţia va prezenta o informare cu privire la desfăşurarea vizitei şi rezultatele acesteia.

**Art.4** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art.5** În conformitate cu prevederile art. 252, alin.(1), lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3, alin. (1) din Legea nr. 554/2004

privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6** Prezenta hotărâre se comunică:

* Serviciului Relații Interne și Internaționale
* Direcției economice

**Viză de legalitate**

**Secretar General al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare